CELEX: 32021R0171
Language: lt
Date: 2021-02-12 00:00:00
Title: Komisijos įgyvendinimo reglamentas (ES) 2021/171 2021 m. vasario 12 d. kuriuo iš dalies keičiamos Įgyvendinimo reglamento (ES) 2019/626 nuostatos dėl trečiųjų šalių ir jų regionų, iš kurių į Sąjungą leidžiama įvežti vabzdžių siuntas, sąrašų (Tekstas svarbus EEE)

2021 2 15   
               
               
                  LT
               
               
                  Europos Sąjungos oficialusis leidinys
               
               
                  L 50/4
               
            
         KOMISIJOS ĮGYVENDINIMO REGLAMENTAS (ES) 2021/171
         2021 m. vasario 12 d.
         kuriuo iš dalies keičiamos Įgyvendinimo reglamento (ES) 2019/626 nuostatos dėl trečiųjų šalių ir jų regionų, iš kurių į Sąjungą leidžiama įvežti vabzdžių siuntas, sąrašų
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (1), ypač į jo 127 straipsnio 2 dalį,
         kadangi:
         
                     (1)
                  
                  
                     Reglamente (ES) 2017/625 nustatytos taisyklės dėl oficialios kontrolės ir kitos oficialios veiklos, kurią vykdo valstybių narių kompetentingos institucijos, siekdamos patikrinti, ar laikomasi Sąjungos teisės aktų, be kita ko, maisto saugos visais gamybos, perdirbimo ir paskirstymo etapais srityje. Jame nustatyta, kad tam tikri gyvūnai ir prekės į Sąjungą turėtų būti įvežami tik iš trečiosios šalies ar jos regiono, įtraukto į Komisijos tuo tikslu sudarytą sąrašą;
                  
               
                     (2)
                  
                  
                     Komisijos deleguotuoju reglamentu (ES) 2019/625 (2) papildomas Reglamentas (ES) 2017/625. To deleguotojo reglamento 3 straipsnyje nustatytos taisyklės dėl tam tikrų gyvūnų ir prekių, kuriuos leidžiama į Sąjungą įvežti tik iš tų trečiųjų šalių ar jų regionų, kurie yra įtraukti į Komisijos įgyvendinimo reglamente (ES) 2019/626 (3) pateiktą tokių gyvūnų ir prekių sąrašą [iš kurių leidžiama į Sąjungą įvežti tam tikrų žmonėms vartoti skirtų gyvūnų ir prekių siuntas];
                  
               
                     (3)
                  
                  
                     Įgyvendinimo reglamento (ES) 2019/626 20 straipsnyje nustatyta, kad žmonėms vartoti skirtų vabzdžių siuntas į Sąjungą leidžiama įvežti tik jei tokių maisto produktų kilmės vieta yra trečioji šalis ar jos regionas, įtraukti į to įgyvendinimo reglamento IIIa priedo sąrašą, ir jie buvo iš ten išsiųsti. Leidimas iš trečiųjų šalių ir jų regionų įvežti į Sąjungą vabzdžių siuntas turėtų būti suteiktas ir į sąrašą jie turėtų būti tinkamai įtraukti tik tuo atveju, jeigu jie pateiktų atitinkamus įrodymus ir garantijas, kad atitinka Reglamento (ES) 2017/625 127 straipsnio 3 dalyje ir Deleguotojo reglamento (ES) 2019/625 4 straipsnyje nustatytus reikalavimus;
                  
               
                     (4)
                  
                  
                     2020 m. rugsėjo 15 d. Vietnamas pateikė Komisijai pakankamus įrodymus ir garantijas, kad galėtų būti įtrauktas į trečiųjų šalių ar jų regionų, iš kurių į Sąjungą leidžiama įvežti vabzdžių siuntas, sąrašą. Todėl Vietnamas turėtų būti įtrauktas į Įgyvendinimo reglamento (ES) 2019/626 IIIa priede pateiktą sąrašą ir tas priedas turėtų būti atitinkamai pakeistas;
                  
               
                     (5)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2019/626 IIIa priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. vasario 12 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 95, 2017 4 7, p. 1.
         
            (2)  2019 m. kovo 4 d. Komisijos deleguotasis reglamentas (ES) 2019/625, kuriuo Europos Parlamento ir Tarybos reglamentas (ES) 2017/625 papildomas reikalavimais dėl tam tikrų žmonėms vartoti skirtų gyvūnų ir prekių siuntų įvežimo į Sąjungą (OL L 131, 2019 5 17, p. 18).
         
            (3)  2019 m. kovo 5 d. Komisijos įgyvendinimo reglamentas (ES) 2019/626, kuriuo dėl trečiųjų šalių ir jų regionų, iš kurių į Europos Sąjungą leidžiama įvežti tam tikrus žmonėms vartoti skirtus gyvūnus ir prekes, sąrašų iš dalies keičiamas Įgyvendinimo reglamentas (ES) 2016/759 (OL L 131, 2019 5 17, p. 31).
      
      
         
            PRIEDAS
            Įgyvendinimo reglamento (ES) 2019/626 IIIa priede po Tailandui skirto įrašo įterpiamas šis įrašas:
            
               
                           „VN
                        
                        
                           Vietnamas“